《醉蓬莱》
清代·王时翔

缅繁华仙苑，构造精奇，道君曾驻。玉洞瑶林，待灵真相语。

一夜金风，万花齐落，枉采江南树。巧庇玲珑，斗残山骨，天亏难补。

五国城边，借羊为石，认雪成花，几多愁苦。归梦无凭，怅东风虚度。

回首神京，似围弱水，渺蓬莱何处。劫后惟留，残阳一抹，苍烟千缕。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。